Hyvinkää Falcons

Hyvinkää Falcons on vuonna 1980 perustettu Hyvinkääläinen amerikkalaisen jalkapallon ja käsipallon erikoisseura. Kaudella 2019 seuran amerikkalaisen jalkapallon edustusjoukkue osallistuu miesten II-divisioonaan ja naisten edustusjoukkue naisten II-divisioonaan.

Historia
Seuran alku

Northern Newland Falcons ry. perustettiin elokuussa 1980 ja ensimmäinen talvi käytettiin perusteiden opetteluun ja oikeiden varusteiden saapumisen odotteluun. Toukokuussa 1981 Falcons sai ensimmäiset jenkkifutis-varusteensa lahjoituksina amerikkalaisilta lukioilta. Falcons osallistui samana vuonna myös ensimmäistä kertaa SAJL:n alaisiin sarjaotteluihin ja tuloksena sarjassa oli 6. sija. Sama lopputulos toistui myös kaudella 1982. Pääsiäisenä 1983 Falcons pelasi Turun Trojansia vastaan hallipelin, jonka panoksena oli paikka Pariisissa pelattavaan Rose Bowl-turnaukseen. Falcons voitti tuon ottelun, mutta liitto lähetti kuitenkin Suomen edustajaksi Trojansin. Kausi 1983 oli muutenkin tuloksellisesti heikko ja lopulta päättyi putoamiseen I-divisioonaan. Vuonna 1984 Falcons oli ensimmäisellä divarikaudellaan sarjan neljäs.

Dutchin aikakausi

Keväällä 1985 Falconsin päävalmentajaksi tuli amerikkalainen Roger "Dutch" Ouderkirk, joka toi mukanaan uutta tietotaitoa ja ennen kaikkea uudenlaisen harjoitusilmapiirin Hyvinkäälle. Ensimmäinen kausi Dutchin alaisuudessa toi tulokseksi kolmannen sijan ykkösdivisioonassa. Falcons aloitti myös junioritoiminnan kesän 1985 aikana. Toisella Dutchin kaudella Falconsin otteet paranivat entisestään, mutta sijoitus sarjassa oli jälleen kolmas ja nousu jäi haaveeksi.

Kaudella 1987 Falcons kärsi tappion vain avausottelussaan ja eteni aina Spgettimaljaan saakka. Hyvinkäällä pelattu finaali päättyi kotijoukkueen 10-7 voittoon Helsinki Whipsistä ja Falcons nousi neljän divarikauden jälkeen takaisin Vaahteraliigaan. Junioreissa sekä B- että C-juniorit saavuttivat Suomen Mestaruuden. Kaudella 1988 Falconsin edustus saavutti tavoitteensa liigapaikan säilyttämisestä ja sijoittui sarjassa kuudenneksi. Seuran A-juniorit voittivat Suomen Mestaruuden.

1989-2000

Dutchin kausi päättyi kauteen 1988 ja joukkueen ruoriin kaudelle 1989 asettui Jim Foster. Liigassa joukkueen sijoitus parani edellisestä kaudesta nyt sijalle viisi. A-juniorit nappasivat SM-hopeaa.

Uusi tuleminen 2009-

Amerikkalainen jalkapallo palasi Hyvinkäälle monen vuoden tauon jälkeen, kun uusi lajista innostunut porukka kasasi joukkueen talvella 2008. Seura perustettiin tuolloin Sport Club Hyvinkään yhdeksi alajaostoksi. Tällä joukkueella osallistuttiin kaudella 2009 II-divioonaan, jossa tuloksena oli yhdeksän joukkueen runkosarjassa kahdekas sija kahdella voitolla ja kuudella tappiolla.

Kaudelle 2010 Falcons ei saanut joukkuetta kasaan ja joutui luovuttamaan juuri ennen kauden alkua. Osa pelaajista kävi pelaamassa kesän Lahden Jetsissä.

Edellisen kesän luovutuksesta sisuuntuneina pelaajat jatkoivat omatoimista harjoittelua kesän ja syksyn ajan kunnes keväällä perustettiin uusi yhdistys, Hyvinkään Amerikkalaisen Jalkapallon Seura ry. Seuran edustusjoukkue osallistui kesällä 2011 jälleen II-divisioonaan ja sijoittui tuolla kaudella sarjan kolmanneksi kärsien tappion välierissä Sipoo Bulldogsille lukemin 41-19. Seuraavalla kaudella Falcons voitti tappiottomana alkulohkonsa II-divisioonassa ja eteni aina finaaliin, Rautamaljaan, saakka ja tuossa ottelussa se voitti Tampere Saintsin numeroin 31-17. Kausi päättyi näin täydelliseen tulokseen (10 ottelua, 10 voittoa, 0 tappiota) ja tämän myötä joukkue haki paikkaa I-divisioonasta.

Marraskuussa 2012 Falconsille myönnettiin sarjapaikka I-divisioonasta kaudelle 2013. Edustusjoukkeen ensimmäinen kausi I-divisioonassa päättyi runkosarjan jälkeen viidenteen sijaan kolmella voitolla ja seitsemällä tappiolla. Kaudella 2014 runkosarjassa joukkueen sijoitus oli kolmas neljällä voitolla ja neljällä tappiolla. Välierissä Falcons voitti vieraissa Tampere Saintsin lukemin 31-13 ja eteni Spagettimaljaan jossa Vaasa Royals oli kuitenkin vahvempi lukemin 34-27.

Kaudelle 2015 Falcons ei saanut pelaajapulan vuoksi kasattua edustusjoukkuetta miesten sarjaan joten se luopui sarjapaikastaan I-divisioonassa.

Falcons Ladies

Falconsin naisten joukkue sai alkunsa syksyllä 2012 ja kesällä 2013 naiset osallistuvat SAJL:n järjestämään naisten I-divisioonaan. Naisten ensimmäinen kausi päättyi lopulta neljänteen sijaan neljällä voitolla ja neljällä tappiolla. Kaudella 2014 Falcons jäi runkosarjassa seitsemänneksi kahden voiton ja viiden tappion myötä.

Vuonna 2016 Falcons Ladies pelasi 9 vs 9 -sarjaa I-divisioonassa. Joukkue eteni voittamattomana läpi runkosarjan aina finaaliin saakka. Finaalissa hävittiin tiukasti Mikkeli Bouncersille 0–8.

Saavutukset

Spagettimalja: 2 (1987, 1994)
Rautamalja: 1 (2012)
A-junioreiden SM: 1 (1987)

Vuosi vuodelta
Edustusjoukkue

 Vuosi Sarjataso Sijoitus  Päävalmentaja 1981  Vaahteraliiga  6. sija    1982  Vaahteraliiga  6. sija   1983  Vaahteraliiga  8. sija  Putoaminen I-divisioonaan 1984  I-divisioona  4. sija   1985  I-divisioona  3. sija    Roger Ouderkirk 1986  I-divisioona  3. sija    Roger Ouderkirk 1987  I-divisioona  1. sija  Spagettimaljan voitto, nousu Vaahteraliigaan   Roger Ouderkirk 1988  Vaahteraliiga  6. sija    Roger Ouderkirk 1989  Vaahteraliiga  5. sija    Jim Foster 1990  Vaahteraliiga  9. sija  Putoaminen I-divisioonaan 1991  ?     1992  II-divisioona  1. sija  Nousu I-divisioonaan  1993  ?     1994  I-divisioona  1. sija  Spagettimaljan voitto 1995  I-divisioona     1996  I-divisioona  2. sija   1997  ?     1998  ?     1999  I-divisioona  10. sija   2000  ?     2001 – 2008 ei joukkuetta miesten sarjoissa 2009  II-divisioona  8. sija   2010Ei joukkuetta miesten sarjassa 2011  II-divisioona  3. sija   2012  II-divisioona  1. sija  Rautamaljan voitto, nousu I-divisioonaan   Olli Hautala 2013  I-divisioona  5. sija     Olli Hautala 2014  I-divisioona  2. sija     Rami Lilja 2015  Ei joukkuetta miesten sarjassa 2016  IV-divisioona  6. sija     2017  III-divisioona  6. sija     Harri Maunu 2018  III-divisioona  5. sija     J-P Kuusisto 2019  II-divisioona  7. sija     2020  II-divisioona  4. sija     2021  II-divisioona  5. sija     Drenit Mulaj 2022  II-divisioona  13. sija     Drenit Mulaj

 Selitteet 
 Korkein sarjataso 2. korkein sarjataso 3. korkein sarjataso 4. korkein sarjataso 5. korkein sarjataso

Naisten joukkue
 2013  Naisten I-divisioona 4. sija    Anssi Myllymäki 2014  Naisten I-divisioona  7. sija    Anssi Myllymäki 2015  Naisten I-divisioona 6. sija    Jyri Kontiainen 2016  Naisten I-divisioona 2. sija    Jyri Kontiainen 2017  Naisten I-divisioona 5. sija   2018  Naisten I-divisioona 10. sija   2019  Naisten II-divisioona 3. sija  

Käsipallo
Syksyllä 2013 Falconsin lajivalikoima kasvoi, kun aiemmin Sport Club Hyvinkään alaisuudessa toiminut käsipallo liittyi Falconsiin. Käsipalloilijat osallistuvat sarjoihin Hyvinkään Falconsin nimellä alkaen kaudesta 2013-2014.

Kaudella 2013-14 Falconsin käsipallomiehet sijoittuivat III-divisioonan runkosarjassa sijalle kuusi ja pääsivät mukaan ylempään loppusarjaan. Ylemmässä loppusarjassa Falcons kärsi tappion kaikissa viidessä ottelussaan ja jäi lopputurnauksen ulkopuolelle lopullisen sarjasijoituksen ollessa kuudes. Kaudella 2014-15 Falcons osallistuu jälleen miesten III-divisioonaan. Kausi 2016 oli tällä hetkellä viimeinen Falconsin käsipallolle.

Aiheesta muualla

 Falconsin kotisivut
 Falcons Gridiron.fi-uutispalvelussa
 Falcons Hyvinkää - Finnhandball.net

Lähteet
 Falcons kausijulkaisut 1988, 1989, 1990
 SAJL Tilastot

Luokka:Hyvinkääläiset urheiluseurat
Luokka:Suomalaiset amerikkalaisen jalkapallon seurat
Luokka:Vuonna 1980 perustetut urheiluseurat